《尚书惠蜡面茶》
唐代·徐夤

武夷春暖月初圆，采摘新芽献地仙。飞鹊印成香蜡片，

啼猿溪走木兰船。金槽和碾沈香末，冰碗轻涵翠缕烟。

分赠恩深知最异，晚铛宜煮北山泉。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。